CELEX: C2007/297/17
Language: et
Date: 2007-12-08 00:00:00
Title: Kohtuasi C-217/06: Euroopa Kohtu (teine koda) 4. oktoobri 2007 . aasta otsus — Euroopa Ühenduste Komisjon versus Itaalia Vabariik (Liikmesriigi kohustuste rikkumine — Riiklikud ehitustöölepingud — Direktiiv 71/305/EMÜ — Riikliku ehitustöölepingu mõiste ja piirid — Rikkumine, mis avaldas kogu oma mõju)

8.12.2007   
            
            
               ET
            
            
               Euroopa Liidu Teataja
            
            
               C 297/12
            
         Euroopa Kohtu (teine koda) 4. oktoobri 2007. aasta otsus — Euroopa Ühenduste Komisjon versus Itaalia Vabariik
   (Kohtuasi C-217/06) (1)
   
   (Liikmesriigi kohustuste rikkumine - Riiklikud ehitustöölepingud - Direktiiv 71/305/EMÜ - Riikliku ehitustöölepingu mõiste ja piirid - Rikkumine, mis avaldas kogu oma mõju)
   (2007/C 297/17)
   Kohtumenetluse keel: itaalia
   Pooled
   
      Hageja: Euroopa Ühenduste Komisjon (esindajad: X. Lewis ja advokaat M. Mollica)
   
      Kostja: Itaalia Vabariik (esindajad: I. Braguglia ja S. Fiorentino)
   Kohtuasja ese
   Liikmesriigi kohustuste rikkumine — Nõukogu 26. juuli 1971. aasta direktiivi 71/305/EMÜ, millega kooskõlastatakse riiklike ehitustöölepingute sõlmimise kord (EÜT L 185, lk 5), artiklite 3 ja 12 rikkumine — Riikliku ehitustöölepingu sõlmimine Stintino omavalitsuse nõukogu 14. detsembri 1989. aasta otsuses nr 48 nimetatud tööde teostamiseks, mille hulgas on eelkõige „tehnoloogilise ja struktuurilise kohandamisega seonduvad planeerimis- ja ehitustööd, veevarustus- ja kanalisatsioonisüsteemide, maanteevõrgustiku, elamu- ja teenindushoonete ning Stintino omavalitsuse territooriumil ja sellest väljaspool asuvate turismialade hooldamine ja ehitamine, sealhulgas ranniku ja turismikeskuste korrashoid ja puhastamine selle omavalitsusüksuse territooriumil”, vastastikusel kokkuleppel ilma hanketeadet avaldamata
   Resolutiivosa
   
               1.
            
            
               Kuna Itaalia Vabariik lubas teostada vähemalt ühe Stintino omavalitsuse poolt äriühingule Maresar Soc. Cons. Arl usaldatud töö 2. oktoobril 1991. aastal allkirjastatud lepingu ja poolte poolt eelnevalt vastuvõetud täiendavate meetmete alusel, on Itaalia Vabariik rikkunud nõukogu 26. juuli 1971. aasta direktiivist 71/305/EMÜ, millega kooskõlastatakse riiklike ehitustöölepingute sõlmimise kord, ja täpsemalt selle artiklitest 3 ja 12 tulenevaid kohustusi.
            
         
               2.
            
            
               Mõista kohtukulud välja Itaalia Vabariigilt.
            
         
      (1)  ELT C 178, 29.7.2006.